ഇടത് സ്ഥാനാര്ത്ഥികളെ തോല്പ്പിക്കാന് ശ്രമം: ഇടുക്കി ജില്ലയിലെ രണ്ട് മണ്ഡലങ്ങളിലെ അന്വേഷണം ഇന്ന് പൂര്ത്തിയായേക്കും ദേവികുളം: പാര്ട്ടിതല അന്വേഷണം ഇടുക്കി ജില്ലയിലെ രണ്ട് മണ്ഡലങ്ങളില് പുരോഗമിക്കുന്നു. പ്രവര്ത്തകരും നേതാക്കളും ഇടത് സ്ഥാനാര്ത്ഥികളെ തോല്പ്പിക്കാന് ശ്രമിച്ചെന്ന ആരോപണത്തില് ആണ് അന്വേഷണം. മുന് എംഎല്എ എസ് രാജേന്ദ്രനടക്കമുള്ളവരാണ് ദേവികുളത്തെ എല്ഡിഎഫ് സ്ഥാനാര്ത്ഥിയെ തോല്പ്പിക്കാന് ശ്രമിച്ചെന്ന ആരോപണത്തില് പ്രതിക്കൂട്ടിലായത്. സിപിഎം അന്വേഷണകമ്മീഷന് ഇന്ന് രാജേന്ദ്രന്റെ വിശദീകരണം കേള്ക്കും. രണ്ടംഗ കമ്മീഷന് രാജേന്ദ്രനെ സന്ദര്ശിക്കുക മൂന്നാറിലെ പാര്ട്ടി ഓഫീസില് വച്ചാണ്. കൂടാതെ മൂന്നാര്,മറയൂര് ഏരിയ കമ്മിറ്റികളിലെ അംഗങ്ങളുടെ മൊഴിയും ഇന്ന് എടുക്കും. രാജേന്ദ്രനെതിരെ പരാതി അടിമാലി, മൂന്നാര് ഏരിയ കമ്മിറ്റി അംഗങ്ങളില് ഭൂരിഭാഗവും നേരത്തെ ഉന്നയിച്ചിരുന്നു. സിപിഎം സ്ഥാനാര്ത്ഥി എ രാജയെ തോല്പ്പിക്കാന് രാജേന്ദ്രന് ശ്രമിച്ചെന്നും, പ്രചാരണത്തില് സജീവമല്ലാതിരുന്നുവെന്നും പരാതിയുണ്ട്. രണ്ടംഗ കമ്മീഷന്റെ ഇന്നത്തോടുകൂടി അന്വേഷണം അവസാനിപ്പിച്ച് റിപ്പോര്ട്ട് നല്കിയേക്കും. സിപിഐ ജില്ലാ കൗണ്സില് അംഗം ടി വി അഭിലാഷ്, ജില്ലാ എക്സിക്യൂട്ടിവ് അംഗങ്ങളായ പ്രിന്സ് മാത്യു, ടി എം മുരുകന് എന്നിവരാണ് കമ്മീഷന്അംഗങ്ങള്. The post ഇടത് സ്ഥാനാര്ത്ഥികളെ തോല്പ്പിക്കാന് ശ്രമം: ഇടുക്കി ജില്ലയിലെ രണ്ട് മണ്ഡലങ്ങളിലെ അന്വേഷണം ഇന്ന് പൂര്ത്തിയായേക്കും first appeared on MalayalamExpressOnline.